ཞོགས་པར་ཁོ་གཉིས་ལམ་དུ་ཆས་རྩིས་བྱེད་སྐབས་བསྟན་པས་ལུག་ཤ་ཤ་ཁོག་གཅིག་བཅུག་ཡོད་པའི་ཏ་ལེན་ཆེན་པོ་ཞིག་ཁུར་འོངས་ཏེའདི་ངའི་ཨ་མ་དང་བུད་མེད་གཉིས་ཀྱིས་ཁྱོད་ཀྱི་ཨ་ཕར་བཟོད་སྒོམ་དུ་ཕུལ་བ་ཡིན།བཞེས་རོགས་མཛོད།ཁོ་མོ་གཉིས་ལ་དངོས་གནས་འགྱོད་གདུང་ཚད་མེད་སྐྱེས་འདུགཅེས་ཡིག་སྐྱེལ་པའི་རྟའི་འཕོངས་ལ་བསྐྱོན།ཡིག་སྐྱེལ་པས་ཇི་ལྟར་བཤད་ཀྱང་ཁོ་ཚོའི་ཨུ་ཚུགས་དེ་བཟློག་མ་ནུས།འགྲོ་ཁར།ཨ་ཡེ་རྡོ་རྗེ་སྐྱིད་ཀྱིས་གདོང་མཆི་མས་བརླན་ཏེསེམས་ཆུང་བྱོས་ཨཞེས་བཤད་པ་ན་ཡིག་སྐྱེལ་པས་ཧ་གོ་བ་ལྟར་གདོང་ལ་འཛུམ་གྱིས་ཁེངས་ཏེ་མགོ་བོ་ནང་དུ་གུག་གུག་ལན་མང་མཛད།